Cirographum. Omnibus sancte et inviolabilis matris ecclesie filiis, tam futuris quam presentibus notum facimus, quod Cluniacenses monachi quandam fecerunt commutationem terrarum et pratorum cum monachis Firmitatis. Hec autem commutatio taliter facta est. Cluniacenses namque monachi dederunt fratribus de Firmitate quicquid habebant de bicio de Chambeun usque ad Graunnam, et sicut tendit mater Graunna antiquitus usque ad Firmitatem, prata videlicet, terras, nemora sine nemore quod vocatur vavra, sicut Murez scilicet portat en dreit la vavram; et sicut Boime designant que supra vavram et sub vavra sunt posite.Retinentes etiam piscationem utriusque ripe Graunne usque ad fossatum quod descendit de mulnario Bernardi Sancti Ambrosii, et asentiam piscationis ab utraque ripa. Iterum fratres Firmitatis dederunt Cluniacensibus monachis terras et prata in parrochia montis Sancti Martini. Hec sunt prata : brolium totum Joceranni Grossi, quod erat fratrum Firmitatis et quod adquisierant sub illo brolio de Nazario, et de Petro caballario, et de Rollando de monte Sancti Martini, et fratre ejus; et pratum quod habebant de Bertranno de Ver, sub Leiva; et pratum quod habebant de Willermo de Nantun sub Sarmasei; et pratum de Bainols sub Seniceo. He sunt terre et positiones terrarum : tres pause sunt inter Cervellam et chaminum quod tendit apud Bellummontem; cundaminam etiam quam habebant de Willelmo de Nantun, inter Cervellam et Leivam supra predictum chaminum; et quinque tilles de terra juxta prope predictam cundaminam; cundaminam quoque del Perrun; cundaminam etiam de Cruce, sub Leiva; et prope eandem cundaminam unam peciam de terra; aliam quoque peciam de terra prope cundaminam de Perrun sub cruce namque inter viam que venit de Perraria; et domum leprosorum tres pausę de terra; iterum tres pause terre ad Noiarat supra domum leprosorum; et unam pausam prope eandem domum leprosorum; et sex pausas prope brociam Bellimontis; supra chaminum terres et sub eodem chamino alie terres; quinque pausas inter Sarmasei et montem sancti Martini quas habebant de Lebaudo de Ver; decem pause in Molers, inter Varennam videlicet et Sivoi. Quod si aliqua calumpnia de his que commitata sunt surrexerit in futurum, debent in quantum justicia exegerit tutores et defensores esse inter se ad alterutrum. Et si illud unde calumpnia fuerit mota justicia dictante ut commutatum fuerat non potuerit manere, debent isti quorum commutatio manet integra, illis quibus ablatum fuerit commutatum […] de terre vel prati, et ejusdem valentie alio in loco competenti tradere; terralium autem sicut descendit de Grisun usque ad mulnarium Herllei de Martilliaco; et quicquid infra continetur usque in Graunnam, Cluniacenses monachi fratribus Firmitatis concesserunt. De molendinis vero de quibus erat eos altercatio, hoc statuerunt communi consilio ut destruerentur omnino, nec ulterius restituerentur in perpetuum. Cluniacenses namque monachi retinuerunt a monachis Firmitatis viam competentem ad molendina de Berolt, juxta vavram. Fratres vero Firmitatis retinuerunt exclusam de suo molendino destructo, ita ut dampnum [nun]ciat monachis de Bellomonte. Hujus rei testes : Stephanus Capellanus de Bellomonte, Germanus et Richardus frater ejus de Talent, Bernardus Bollers, Clemens forestarius, Rollandus […], Bardelinus, Garinus prepositus, Bernardus Beliardus, Robertus Willelmus, Petrus prepositus Bellimontis. Hanc commutationem namque fecit et concessit domnus Petrus abbas Cluniacensis venerandus communi consilio Cluniacensium personarum; et prioris Bellimontis videlicet Humberti; et Martini, qui erat cum eo; et assensu capituli Cluniacensis, domno Bartholomeo abbati Firmitatis et fratribus ejusdem loci. Acta sunt ista anno ab Incarnatione domini, Mo C L I. Indictione XIIII, epacta XII, sub domno papa Eugenio, regnante Lodovico rege Francorum, sub venerabili Petro abbate Cluniaci, qui eandem abbatiam Deo auxiliante multis annis rexit devotissime in Domini timore. Ego frater Petrus humilis Cluniacensis abbas sic laudavi et confirmavi sigillo nostro.